
REZUMAT 


O viziune suprapusă a două capodopere antice — Orestia lui Eschil și Oedip-ul lui Sofocle — 
într-o realizare a unui dramaturg, francez, Olivier Apert și un reputat muzician român, 
Cornel Ţăranu, opera Oreste & Oedipe este o replică inovatoare, la începutul mileniului al M- 
lea, a unor subiecte dezbătute de aproape un secol — Electra de Richard Strauss și Oedip de 
George Enescu. Eroul eschilian, spre deosebire de concepția homeriană, este victima 
dezonoarei şi a crimei sale, declanșatoarele declinului său şi nu a răzbunării zeilor, iar cel 
sofoclean surprinde eroul în căutarea adevărului, luptând cu un destin implacabil. Textul lui 
Olivier Apert a dorit să surprindă cele două figuri mitologice, Oreste și Oedip într-o 
întâlnire imaginară; destinele lor sunt similare, dar văzute în oglindă: Oreste răzbună 
moartea tatălui comițând un matricid, iar Oedip se căsătorește cu mama lui făcându-se 
vinovat de un paricid. Pentru realizarea operei, compozitorul Cornel Ţăranu utilizează un 
limbaj de sinteză modal-cromatic, „de o anumită sensibilitate, cu o anumită expresivitate” 
inserând câteva melodii grecești multimilenare, una dintre ele găsită pe un vas în judeţul 
Bihor. 


Cuvinte-cheie: Antichitate greacă, mituri suprapuse, operă de cameră, modalism cromatic 


„Mă interesează să-i fac pe Oreste şi Oedip să 
se întâlnească ... iar prin personajele lor 
inversate în oglindă să opun două concepții 
politice ale lumii: una e concepția 
cuceritorului, aceea a lui Oedip, cealaltă, mai 
meditativă, mai sceptică a lui Oreste.” 


Olivier Apert 


Teatrul grec s-a născut din imnurile cântate în cor lui Dionysos, considerat 
ocrotitorul viilor şi al culturilor agricole. Cortegiul cântăreților conduși de un 
„corifeu”, îmbrăcaţi în măști de ţap (tragos)!, simbolizau făpturi fantastice de sileni 
şi satiri şi formau escorta lui Dionysos. 

Episoadele narate din viaţa zeului erau întrerupte de părți corale, imnuri 
de slavă dedicate zeităţii patronatoare. Despărțirea corului în două şi atribuirea 
rolului zeului unuia dintre cei doi corifei conducători a însemnat apariția primului 
actor. Premisele teatrului fiind create?, cu timpul subiectele s-au diversificat cu 
povestiri umane, istorice sau legendare, recitate sau cântate pe o scenă. Măştile 
ilustrau tipologii umane iar rolul corului era comentarea acţiunilor povestite. 

Eschil, „părintele tragediei” (526-456 î.Hr.), combatant activ în războiul 
persan de la Maraton și Salamina, este autorul singurei trilogii transmise de 
antichitate, Orestia. Meritele sale în dramatizarea acțiunii prin introducerea celui 
de-al doilea personaj și diminuarea rolului corului au fost relevate în Poetica lui 
Aristotel. În poemele homerice, zeii malefici provocau acțiunile umane, poetul 
relevând curajul omului în înfruntarea zeilor și înlăturarea obstacolelor ridicate de 
ei. În contrast, Eschil demonstrează că dezonoarea şi crimele omului sunt 
declanșatoarele declinului său şi nu răzbunarea zeilor.+ Subiectul trilogiei 
povestește despre reîntoarcerea victorioasă a regelui Agamemnon din războiul 
troian și asasinarea lui de soţia sa, Clitemnestra care nu l-a iertat pentru sacrificarea 
fiicei favorite, Ifigenia. Moartea lui va fi răzbunată de copiii lor, Oreste și Electra, 
Clitemnestra murind ucisă de mâna fiului ei. lertarea lui Oreste în partea a treia a 
trilogiei (Eumenidele), simbolizează trecerea de la o ordine gentilică, dominată de 
legăturile de sânge, la o ordine democratică, unde deciziile sunt luate rațional de 


! Termenul „tragedie” provine din tragos şi înseamnă „cântecul țapilor”. Cf. Ovidiu Drimba, Istoria 
literaturii universale, vol. I., Editura Saeculum 1.O.-Vestala, București, 1998, p. 71. 

2 Fenomenul a avut loc în Atena tiranului Pisistrate, creat de poetul Thespis (534 î. Hr.). 

3 „Eschil, cel dintâi, a ridicat numărul actorilor de la unul la doi, a micșorat importanţa corului şi a dat 
rolul de căpetenie dialogului”. Ileana Berlogea, Istoria teatrului universal, Editura Didactică şi 
Pedagogică, București 1981, p. 31. 

4 Ovidiu Drimba, op.cit., p. 73. 


reprezentanţii unei comunități. Astfel, vina lui Oreste care a comis matricidul este 
mai mică decât cea a Clitemnestrei şi a lui Egist!, care au ucis un rege, pe 
conducătorul cetății. 

Sofocle (497-405 î.Hr.) a continuat tradiția eschiliană într-o perioadă de 
culminație în viața cetății ateniene, în timpul construirii Parthenonului, epoca lui 
Pericle şi a lui Fidias. Din vasta sa creaţie (peste 120 de tragedii) doar șapte s-au 
păstrat, dintre care cele mai celebre sunt: Oedip rege, Electra şi Antigona. Al treilea 
actor introdus de Sofocle va amplifica dialogul dramatic. Elanul și măreţia titanică 
la Eschil se va transforma în introspecţie și zbuciumul conştiinţei morale. 

Oedip rege a fost apreciată de Aristotel şi contemporani cea mai bine 
realizată tragedie a antichităţii. Voința omului în căutarea adevărului este 
promotorul acţiunii; eroul cercetează, descoperă și se auto-pedepseşte: nu destinul 
ci „omul e măsura tuturor lucrurilor”?. În viziunea lui Sofocle, tragedia devine 
expresia frământărilor lui Oedip, măcinat de întrebări şi incertitudini, speranţă și 
deznădejde. 

Euripide (480-406î.Hr.), despre care Aristotel spunea că este „cel mai tragic 
dintre tragici”, a scris tragedii în care a sintetizat două sau mai multe legende; fiind 
un fin observator al psihologiei feminine, tragediile sale vor avea în centrul acțiunii 
destinele unor eroine ca Ifigenia, Alcesta, Hecuba sau Medeea, conduse nu de 
voinţă ci de pasiuni. Mitul lui Oreste i-a preocupat pe toţi trei mari tragici, fiecare 
privind acţiunea prin prisma altui personaj: Eschil l-a ales pe Oreste,Sofocle pe 
Electra, iar Euripide pe Ifigenia.’ 

Sofocle a scris Oedip rege în 420, la 75 de ani; după 15 ani (în 405 avea 90 de 
ani) va relua tema sub o nouă formă intitulată Oedip la Colonos. Intrigat de sumbrul 
destin hărăzit de zei eroului, autorul pune în lumină cruzimea zeilor care au 
pedepsit un om nevinovat. 

Tema mitului îl prezintă pe Oedip vinovat fără vină, mai precis fără să fie 
conştient de crimele comise. Problema etică îmbracă perspective neobișnuite ale 
consideraţiilor morale, binele și răul se identifică cu efectele și nu cu voinţele care 
le înfăptuiesc: eroul a profanat legăturile de familie, și-a ucis tatăl, s-a căsătorit cu 
mama și a avut copii cu ea. În Teba condusă de el bântuia molima dezlănţuită de 
crimele sale. Aflarea adevărului l-au determinat să-și scoată ochii. 


1 Egist avusese și el motive pentru a se răzbuna pe urmașul lui Atreu, cel care l-a invitat la masă pe tatăl 
său, pe Tyeste și l-a ospătat cu mâncare gătită din copiii acestuia. Vito Pandolfi, Istoria teatrului universal, 
Editura Meridiane, București 1971, p. 76. 

2 Ibidem, p. 75. 

5 Euripide a scris piesele Ifigenia în Aulis, Electra, Oreste, Ifigenia în Taurida cu o tematica dedicată 
nenorocirilor Atrizilor, Ifigenia în Aulis fiind considerată cea mai de seamă. Cf. Mic dicționar de scriitori 
greci și latini, Editura Științifică și Enciclopedică, Bucureşti, 1978, p. 79. 

Libretul operei Oreste-Oedip a folosit Electra lui Sofocle: la cererea acesteia 
din urmă își ucide Oreste mama și pe Egist și nu la porunca lui Apollo. La Eschil 
Electra îşi recunoaşte fratele după bucla din păr tăiată lăsată pe mormântul lui 
Agamemnon. Sofocle va considera acest semn de recunoaștere neverosimil și va 
înlocui șuviţa cu un inel care îi aparținuse regelui. În varianta lui Euripide, Oreste 
trimite un bătrân s-o vestească pe Electra de sosirea sa. Libretul operei lui Cornel 
Țăranu a preluat a doua variantă: semnele de recunoaștere, eșarfa și fibula vor 
avea o dublă utilizare: eșarfa se transformă în arma crimei la cuplul Oreste-Electra, 
respectiv arma suicidului în cazul locastei, iar cu fibula, Oedip săvârşeşte auto- 
pedepsirea. 

Întrebarea originală a Sfinxului!, cu aluzie ironică la condiţia efemeră a 
omului pe pământ în comparaţie cu zeii atotputernici și nemuritori, a fost 
modificată în scenariul operei Oedip de George Enescu; răspunsul la întrebarea 
„Cine este mai puternic decât destinul?” este acelaşi ca în varianta antică: „Omul!”, 
dar în libretul lui Edmond Fleg muritorul primește puteri de titan. Viziunea lui 
Cornel Țăranu, prin prisma libretistului său, Olivier Apert asupra Sfynxului, este 
freudiană?. La greci, sfinxul? este de sex feminin, la fel ca în libretul francez al lui 
Olivier Apert‘, iar această creatură, sedusă de personalitatea puternică a lui Oedip, 
a divulgat, cu prețul vieţii secretul enigmei. 


„Dragostea  Sfinxei, manifestată față de Oedip evidenţiază totodată 
personalitatea și caracterul eroului care nu numai că merită, dar trebuie să fie 
iubit, mai mult, este sortit dragostei chiar cu preţul sacrificiului total din 
partea acelora - Sfinxa, apoi locasta — care-l iubesc. Astfel tragedia locastei 
devine precedată — tragedie în tragedie — de cea a Sfinxei...”5 


1 Cine este cel care dimineața umblă în patru picioare, la amiază în două și seara în trei? 

2 Ștefan Angi, Opera de cameră „Oreste-Oedip” de Cornel Ţăranu. Revista „Muzica” Nr.2/2002, p. 40. 

5 Figură feminină monstruoasă, Sfinxul trăia pe muntele Ficos, lângă Teba și teroriza trecătorii, 
ucigându-i pe cei care nu știau răspunsul la enigmă, până când a fost învinsă de Oedip. Sfinxul era 
originar din Egipt, unde constituia o imagine a faraonului, mitul său s-a răspândit în Fenicia, Siria şi în 
lumea miceniană. Imaginea egipteană a Sfinxului, de leoaică fără aripi, cu partea superioară a corpului 
antropomorfă, devine la greci o leoaică înaripată, cu cap și piept de femeie. În arta arhaică greacă apar 
uneori și sfincși masculi, cu barbă. Un fapt singular este acela că, după trecerea sa prin în arta clasică, 
Sfinxul devine pentru poeții tragici „fecioară înţeleaptă” și se transformă în mesager al justiției divine. 
Anna Ferrari, Dicţionar de mitologie greacă şi romană, Editura Polirom, 2003, p. 762. 

+ La Sphinx. Anca Mănuţiu, traducătoarea libretului, nota: „Având în vedere opţiunea autorului și 
implicațiile libretului, am preferat să păstrăm varianta feminină, mai puţin obișnuită în limba română, 
pentru denumirea Sfinxului. De altfel, echivalentul feminin apare și în versiunea românească a Electrei 
lui Euripide, semnată de Alexandru Miran, însoţit de următoarea notă a traducătorului: «Dihania 
miturilor cu față, voce şi piept de femeie nu poate să fie decât de gen feminin, ca și la greci, deși avea 
trup de câine, coadă de șarpe, aripi de pasăre și labe de leu».” Olivier Apert, Oreste& Œdipe, operă- 
teatru, libret, Editions Mihăly — Editura Biblioteca Apostrof, Cluj-Napoca, 2000, p. 7 (nota trad.). 

5 Ștefan Angi, op.cit., p. 41. 

Acest monstru fusese trimis de Hera împotriva cetății Teba, ca pedeapsă 
pentru crima comisă de Laios, care îl iubise pe Chrysippos, fiul lui Pelops, cu o 
dragoste vinovată.! 

În analiza mitului lui Oedip, Claude Lévi-Strauss îl socotește cel mai 
cunoscut; antropologul fixează însă începutul mitului mai departe de nașterea 
eroului, pe momentul căutării Europei de Cadmos, fixând relația frate-soră. 
Autorul stabilește următoarele miteme: uciderea dragonului de Cadmos, auto- 
distrugerea spartanilor, descendența lui Oedip care moștenește malformaţia, 
Labdacos, şchiopul, nepotul lui Cadmos, Laios cel strâmb, tatăl lui Oedip, uciderea 
lui Laios, uciderea Sfinxului?, Oedip cel cu picior umflat, căsătoria lui cu locasta, 
mama sa, conflictul dintre Eteocle și Polinice, fiii lui Oedip, soldat cu moartea celor 
doi şi confruntarea Antigona-Creon, fiica lui Oedip care a nesocotit interdicția lui 
Creon de a-și înmormânta fratele după ritual. 

Lui George Enescu îi revine meritul de a realiza cea mai complexă operă 
oedipiană, urmărind firul acţiunii de la nașterea eroului şi până la sfârşitul 
peregrinărilor sale, pe drumul lung; al nemuririi. 

Alegerea subiectului unicei sale opere a fost motivată chiar de autor: „un 
subiect ca acesta nu îl alegi tu, te alege el; pune stăpânire pe tine, nu-ți mai dă 
drumul”.3 Decizia compunerii operei fost luată în urma vizionării unui spectacol la 
Paris: 


„ieșind de la Comedia franceză eram halucinat, posedat. O idee fixă mă 
cuprindea: a compune un Oedip”. „În momentul în care Oedip își scoate 
ochii, Mounet Sully înfăptuia un miracol. Faţa sa atât de frumoasă de obicei 
devenea în mod progresiv hidoasă, aproape bestială. Nu vorbesc de sângele 
care se scurgea pe obrajii săi, ci de trăsăturile înseși, pe care durerea le 
transformau: aveai impresia unui cap de leu ațâțat de furca unui îmblânzitor. 
Cât priveşte strigătul care scăpa din această mască străfulgerată, l-am notat în 
partitura mea cu note în mod intenționat false. Aceste note ce nu pot fi 
cântate, Pernet, care a creat rolul lui Oedip, a avut curajul de a le învăţa și 
talentul de a le urla”.+ 


George Enescu a dirijat la Paris la 24 martie 1924 dansurile din Prolog, iar 
la 23 noiembrie 1925 fragmente orchestrale la București. Premiera absolută a avut 
loc la Paris (la Academie Nationale de Musique et de la Danse) la 13 martie 1936. A 


1 Pierre Grimal, Dicţionar de mitologie greacă și romană, Editura Saeculum, București, 2003, p. 450. 

La modul general, vom folosi forma masculină încetățenită. 

3 Bernard Gavoty, Les souvenirs de George Enesco, Paris, Editions Flammarion, 1955. Cf. Mihai Cosma, 
Opera în România privită în context european, Editura Muzicală, București, 2001, p. 247. 

4 ***, George Enescu. Monografie, Bucureşti, 1971, vol. I., p. 549. Citat în Romeo Ghircoiașiu, Studii 
enesciene, Editura Muzicală, București, 1981, p. 93. 

urmat premiera la Bruxelles, la Théâtre Royal de la Monnaie, în 1956. Premiera 
românească a operei Oedip, în traducerea lui Emanoil Ciomac, a fost la București, la 
22 septembrie 1958, dirijată de Constantin Silvestri.! La o audiție completă 
anterioară (Sinaia, 1942), Enescu mărturisea că dorinţa lui cu această lucrare, „care 
nu avea nimic de «operă» în sensul curent și scenic al cuvântului, era de a reînvia 
tragedia antică și figura aceea a eroului, victimă și, până la urmă, învingător al 
Destinului cu care se identificase în cursul celor 25 de ani ai gestației.? 

Opera Oreste-Oedip de Cornel Ţăranu a avut prima audiție integrală la 
București, în 2001, în cadrul Săptămânii muzicale româneşti, după două prezentări 
fragmentare la Cluj-Napoca. Au urmat două concerte în 2002, în Franţa, la Vitry 
(Teatrul Jean Vilar) şi în Belgia, la Bruxelles (Primăria Grande Place, în prezența 
oficialităților Consiliului Europei și a delegației României). Anul următor, în 
octombrie, 2003, opera a fost reprezentată, tot în variantă concertistică, la 
București, în cadrul Festivalului Internațional George Enescu. 

În aprilie 2007, lucrarea a fost montată, în premieră absolută, la Opera 
Română, spectacolul fiind regizat de Rareş Trifan și dirijat, asemenea variantelor 
prezentate în concert, de Cornel Ţăranu.? 

Remarcăm similitudini în legătură cu conducerea muzicală a celor două 
opere, realizată de autori (Enescu — în primele două concerte, Ţăranu - integral) și 
ţările care le-au găzduit. Libretul ambelor opere fiind în limba franceză, pe lângă 
valoarea lor artistică şi aceasta este un argument în sprijinul acestor coincidențe. 

Din mărturisirile compozitorului“ reiese că nu a intenționat să scrie „o 
operă cu ultimele tendinţe ale avangardei”, ci să creeze „un limbaj de sinteză de o 
anumită sensibilitate, cu o anumită expresivitate. Legăturile cu tradiția se păstrează 
printr-un limbaj modal-cromatic, uneori mai tensionat, aşa cum subiectul o cere.”5 

Scriitorul Olivier Apert, realizatorul libretului operei, referindu-se la 
întâlnirea cu compozitorul clujean care avusese loc cu un an înainte, declara: 


„muzica lui Cornel Ţăranu a fost un fel de dragoste la prima vedere” ,... asta 
a făcut ca miturile lui Oreste și Oedip să se întâlnească. Mă interesa întâlnirea 
dintre aceste două figuri mitologice care aparţine ficţiunii deoarece niciodată 


1 Mihai Cosma, Opera în România privită în context european, Editura Muzicală, București, 2001, p. 261. 

2 Emanoil Ciomac, Enescu, Editura Muzicală a Uniunii Compozitorilor, Bucureşti, 1968. 

Scenografia îi aparține Carmencitei Brojboiu, iar coregrafia lui Jakab Melinda. Din distribuţie au făcut 
parte: Marius Vlad Budoiu, Gheorghe Roşu și lulia Merca, actori de teatru precum Cornel Răileanu, 
studenți ai Facultăţii de Teatru și Televiziune a Universităţii „Babes-Bolyai" și Ansamblul „Ars Nova” al 
Academiei de Muzica „Gheorghe Dima”. 

4 În interviul acordat de compozitorul Cornel Țăranu lui Virgil Mihaiu, realizat de Radio-Televiziunea 
Cluj-Napoca. 

5Ibidem. 

Oreste și Oedip nu s-au întâlnit. Intr-un fel ei sunt personaje inversate în 
oglindă; destinele lor sunt aceleași, dar văzute invers: Oreste își răzbună tatăl 
ucigându-și mama în timp ce Oedip se căsătoreşte cu mama sa ucigându-și 
tatăl”. 


Despre legătura dintre libretul scris de Olivier Apert și muzica operei, 
compozitorul Cornel Ţăranu afirma: 


„textul este foarte important pentru sugestia de ambianţă a lucrării. Am 
început să mă gândesc la un limbaj special în care să existe și unele aluzii ușor 
arhaizante a ambientului muzical în care se desfășoară acţiunea astfel încât 
am făcut apel și la câteva melodii grecești multimilenare pe care le cunoaștem 
din colecţiile muzicologice; am folosit două-trei fragmente de melodii grecești 
dintre care una a fost găsită chiar pe un vas în județul Bihor și descifrată de 
muzicologii noștri și care este chiar finalul actului III. Iar ca limbaj, am ales 
unul care să pună în valoare sonoritatea limbii franceze. Contează mai mult 
inteligibilitatea textului și calitatea declamaţiei; au fost și niște ezitări în ceea 
ce privește formula de operă-operă, teatru-operă sau operă-teatru. Am 
început cu formula operă-teatru în care anumite părți erau vorbite. Elementul 
cantabil predomină ... Există şi o traducere liberă a textului în limba română, 
făcută de Anca Mănuţiu (Editura Apostrof)”. ... „Sprechgesang! mai există dar 
nu este niciodată scandat. Corul are niște intervenţii ritmate, dar datorită 
multor intervenţii franceze ei au dorit să fie mai mult cântate decât vorbite. 
Modul de prezentare al operei s-a realizat într-o formulă cvasi-oratorială, cu 
lumini în care interpreţii rămân oarecum imobili și cântă din partitură. E 
foarte greu să înveţe pe dinafară această muzică”?, 


spune cu regret autorul. 

Dirijorul Fabrice Parmetier, aflat la prima audiție clujeană a operei de 
cameră, remarca: „e multă culoare în această muzică și multă schimbare de 
atmosferă; asta îi dă o tensiune dramatică. Compozitorul Cornel Ţăranu aude cu 
adevărat muzica limbii franceze”, conchide el. 

Referitor la tema aleasă, Fabrice Parmetier consideră că 


1 Sprechgesangse găseşte și în Oedip-ul enescian, dar recitativ declamat exista și în schițele operei 
Strigoii,şi lui Cornel Ţăranu îi revine, meritul de a reconstitui din membra disjecta această partitură de o 
valoare documentară unică, care atestă utilizarea Sprechgesang-ului de către Enescu încă în anul 1916”. 
Cf. Sigismund Toduţă, Un aspect înnovitor al structurii vocale în tragedia lirică „Oedip” (Sprechgesang), în 
vol.: „Simpozion George Enescu - 1981”, Editura Muzicală, București, 1984, p. 103. 

2 În interviul acordat de compozitorul Cornel Țăranu lui Virgil Mihaiu, realizat de Radio-Televiziunea 
Cluj-Napoca. 

3 Olivier Apert, Oreste & CEdipe, operă-teatru, libret, Editions Mihăly - Editura Biblioteca Apostrof, Cluj- 

Napoca, 2000, p. 5. 

„din punct de vedere filozofic antichitatea se adresează întotdeauna 
actualităţii, zilei de azi. Iar din punctul de vedere al publicului, mitologia 
oferă întotdeauna învățături. Începând cu secolul al XVII-lea a existat o 
preocupare pentru textele anticilor, iar modernitatea lor nu a încetat nici o 
clipă”!. 


Opera, prin prezentarea simultană a celor două mari mituri al lui Oreste și 
al lui Oedip, creează posibilitatea unor comparații dintre cei doi: Oedip, regele 
puternic, aflat în culmea gloriei, soțul iubitoarei locasta care i-a dăruit patru copii, 
este măcinat de o singură grijă, cea a supușilor: vrea să afle cauza acelei cumplite 
molime care bântuie cetatea Tebei. Nu bănuiește că el este la originea acestor 
fenomene, că faptele sale au declanșat răzbunarea zeilor. 

Oreste, pe de altă parte, este măcinat de sarcina cumplită pe care urmează 
s-o îndeplinească, în mod inevitabil: uciderea Clitemnestrei, mama sa și a lui Egist, 
soțul ei. Singura lui bucurie la revenirea în cetate este revederea surorii sale, 
Electra, salvatoarea vieţii lui, după unele surse, de furia răzbunătoare a lui Egist și 
a Clitemnestrei, care după uciderea lui Agamemnon vroiau să-l omoare şi pe fiul 
acestuia, pe Oreste. 

Un alt aspect specific al acestui scenariu este erotismul instinctual, primar, 
sau după Freud, „complexul central”2. Dacă relația incestuoasă Oreste-locasta, 
mamă-fiu este inconștientă, neștiind nici unul că între ei exista o legătură de sânge, 
relația Oreste-Electra, frate-soră în viziunea libretistului Olivier Apert este foarte 
sugestiv surprinsă și argumentată de esteticianul Ștefan Angi: „În intimitatea 
relaţiei frate-soră întrezărim la Oreste şi Electra prezenţa unei sălbăticii arhaizante 
care dincolo de asprimea voinţei lor de răzbunare prin omor, ne sugerează vag 
ipoteza posibilă a incestului dintre ei ”.* Dragostea interzisă dintre cei doi fraţi nu 
este un caz izolat în mitologia greacă; într-un dialog cu compozitorul Cornel 


1 Olivier Apert, Oreste & CEdipe, operă-teatru, libret, Editions Mihăly - Editura Biblioteca Apostrof, Cluj- 
Napoca, 2000, p. 5. 

2 „Copilul reacționează în felul următor: fiul doreşte să ia locul tatălui, fiica pe acela al mamei. 
Sentimentul care ia naștere din aceste raporturi între părinţi și copii şi din cele care derivă între frați și 
surori nu sunt doar pozitive, adică drăgăstoase, ci de asemenea și negative, adică de ostilitate. 
Complexul astfel format este condamnat la o refulare grabnică. Însă, din adâncul inconştientului, 
complexul încă mai exercită o acţiune importantă și durabilă. Putem presupune că el constituie, 
dimpreună cu ramificaţiile sale, complexul central al fiecărei nevroze și ne aşteptăm să-l găsim la fel de 
activ și în alte domenii al vieţii psihice. Mitul regelui Oedip care îşi omoară tatăl și se căsătorește cu 
mama sa este o manifestare abia modificată a atracției infantile împotriva căreia se ridică mai târziu, 
pentru a o respinge, bariera incestului. În tragedia Hamlet a lui Shakespeare se regăsește aceeași idee a 
unui complex incestuos, însă mai bine voalată”. Sigmund Freud, Prelegeri de psihanaliză, Editura 
Didactică și Pedagogică, București, 1980, p. 402. 

3 Ştefan Angi, Opera de cameră „Oreste-Oedip” de Cornel Țăranu, în revista „Muzica”, editată de Uniunea 
Compozitorilor și Muzicologilor din România, nr. 2/2002, p. 39. 

Țăranu, acesta a amintit de un caz asemănător găsit în legendele nordice, sursa de 
inspiraţie pentru tetralogia Inelul Nibelungilor de Wagner. Cei doi frați din Walkyria, 
Siegmund și Sieglinde, părinţii lui Siegfried din neamul Wolfe, își spun Wălfinger, 
„pui de lupi”!. Oreste, în varianta Apert se autodenumește „lup rănit”, 


şi îşi alintă sora, în repetate rânduri „lupoaica mea” :? 


1 Balassa Imre, Gál György Sándor, Operakalauz, Zenemukiad6 Vállalat, Budapest, 1956, p. 181. 

2 Olivier Apert, creatorul libretului face referire la tradiții totemice primare, sau ritualuri simbolice din 
antichitate, de autodefinire sau de raportare obiectivă la posibilitatea metamorfozei omului în lup. 
Exista o lykantropie rituală care îl scutea pe războinic de respectarea legilor umane. Apelativul lui 
Oreste, „lupoaica mea” adresată surorii lui, Electra, poate conduce și la mitul fraților Romulus și 
Remus, crescuți și alăptaţi de o lupoaică. După unele surse, Electra i-a salvat viața și l-a ascuns pe 
Oreste după uciderea tatălui lor, regele Agamemnon. Strabon îi numea pe daci daos, denumirea frigiană 
a lupului, această „relicvă mutilată”, susține Mircea Eliade în lucrarea De la Zamolxis la Gingis-han, 
alături de legenda lupoaicei lui Romulus și Remus, sunt printre puținele lykantropii păstrate din 
ritualurile arhaice de inițiere. Cf. Victor Kernbach, Dicționar de mitologie generală, Editura Albatros, 
București, 1983, p. 368. 

Legătura afectivă dintre cele două cupluri de fraţi ia naştere în momente 
de criză, la pierderea fizică sau morală a părinților. 
Leit-motivul lui Oedip (act II), ascendent - metaforă a ambițiilor sale, 


întrerupte de „abisul” pedepsei zeilor, 


derivă din leit-motivul lui Oreste — în care destinul eroului este simbolizat de saltul 


descendent, 
G cal D AES e; 
| Z 
i 


şi face legătura dintre cele două personaje titulare. 


Un alt contrast dintre cele două mituri este legat de paricid — respectiv, 
matricid: Oedip își ucide tatăl din întâmplare; nu știa că acel bătrân violent cu care 
se întâlnise în momentul reîntoarcerii sale la Teba este tatăl său. Cu atât mai tragic 
devine destinul său la aflarea adevărului. Oreste este conștient de crima mamei 
sale și de iminenţa răzbunării sale; cu toate acestea nu-i vine ușor să se achite de 

această datorie, cu toate insistenţele surorii sale: Tue-la... Exasperat, la un moment 
dat îi cere Electrei să nu-l mai preseze, simțind neputinţa de a o ucide pe cea care i- 
a dat viaţă. 

Relaţia familială (de sânge) este evidentă la Oreste: își cunoaște aliații — pe 
sora lui, Electra și bunul său prieten, Pilade — şi dușmanii — mama lui, Clitemnestra 
şi soţul acesteia, Egist. În operă apare doar Clitemnestra, înfricoșată de pericolul 
răzbunării. Oedip are o falsă imagine asupra realității: el nu-și cunoaşte adevărații 
părinţi. Laios, tatăl său, a vrut să-l ucidă la naștere când a aflat oracolul. I-au fost 
părinţi adevăraţi nişte străini. lar mama sa adevărată, locasta, singura care a suferit 
când copilul i-a fost smuls spre a fi ucis, i-a devenit soţie iubitoare. Părea puternic, 
cuceritor, avea tot ce-și putea dori un muritor: putere, familie, bogăţie. Aflarea 
adevărului i-a răpit totul. El şi-a scos ochii pentru că n-a putut să vadă realitatea, 
Iocasta, soția / mama sa și-a luat viaţa, fiii au declanșat un război de succesiune, iar 
poporul, nerecunoscător, l-a izgonit din cetate, uitând că el îl salvase de Sfinx. 
Singură fiica lui, Antigona l-a urmat în pribegie. 

Ritmul acţiunii celor două mituri în desfășurarea operei este diferit: 
întârziat de amânarea relevării adevărului de Tiresias la Oedip, este accelerat de ura 
și dorința de răzbunare a Electrei, la Oreste. 

Un personaj căruia scenaristul Olivier Apert îi acordă un rol deosebit față 
de realizările anterioare, este Sfinxul (Sphinx). Acest monstre archaique, după 
propria caracterizare, cu suflet de femeie, se va sacrifica din dragoste pentru 
Oedip. Dialogul dintre cei doi relevă aversiunea lui Oedip pentru întrebări (Je 
n'aime pas les questions, j'aime les affirmations)!, ceea ce o va determina pe Sphinx să-i 
dea răspunsul lui Oedip, cu preţul vieţii. 

Încă o deosebire în destinul celor două personaje mitice: Oedip se bucură 
de sprijinul şi sacrificiul femeilor din viaţa lui (Sphinx şi locasta), în timp ce pe 
Oreste îl distrug, împingându-l la crimă. După matricid, Oreste își pierde mințile, 
fiind iertat de Apollo doar după un proces în care i-au fost judecate toate faptele. 

Lumea sonoră a operei este tragică, compozitorul selectând din apanajul 
vocal şi orchestral elemente care trezesc starea de angoasă, menținută pe durata 
întregii opere. De altfel compozitorul ne avertizează de la început, citându-l pe 
Lermontov: „Poţi să-ţi găseşti liniștea în furtună” .3 În același context, Enescu o cita 
pe regina Carmen Silva, care într-o scrisoare în care i se adresase în mod sugestiv 
Phynx (poreclă datorată muţeniei sale enigmatice) făcea referire la opinia lui 


1 „Nu-mi plac întrebările, îmi plac doar afirmaţiile”. 

2 În celelalte variante, Meropa, mama adoptivă, locasta și Antigona. 

3 Cornel Ţăranu, în prezentarea operei de cameră Oreste-Oedip - actul I și II, în sala Studio a Academiei 
de Muzică „Gh. Dima”, filmată de TV Cluj-Napoca. 

Nietzsche conform căreia „tragedia antică s-a născut dintr-o necesitate de reacție 
împotriva excesului de sănătate și de echilibru al grecilor”.! 

Părţile orchestrale extreme creează atmosfera antică modală (frigic grecesc 
/ respectiv doric medieval) intens cromatizată și amintesc de un alt prigonit al 
antichității evocat de Sigismund Toduţă în Simfonia a treia „Ovidiu”. 

În Preludiul orchestral al primului act, clarinetul şi fagotul intonează un 
motiv? cu caracter parlando rubato care conturează semnătura melodică? a 
compozitorului George Enescu, o subtilă dedicație din partea compozitorului 


Cornel Ţăranu: 


1 Bernard Gavoty, Amintirile lui George Enescu, Editura Muzicală, București, 1982, p. 88. 

2 Într-o emisiune televizată din 1979, compozitorul Ștefan Niculescu arăta, spune el, „ca o curiozitate, 
posibilitatea de a pune în corespondenţă o transpoziţie a acestui fragment de 3 sunete cu transcrierea pe 
portativ a numelui ENESCU în baza terminologiei muzicale germane, fragmentul căpătând astfel 
aspectul unei iscălituri sau embleme”. Cf. Ștefan Niculescu, Reflecţii despre muzică, Editura Muzicală, 
București, 1980, p. 95. 

3 Motivul se regăsește și în operaOedip. Cf. Octavian Lazăr Cosma, Oedip-ul enescian, Editura Muzicală a 
Uniunii Compozitorilor din România, București, 1967, p. 478. 

E (N) Es C U (ut=c) 
H 
d o be © (e) 


Momentul judecății corului evocă sugestiv o replică elenă a gregorianului 


„Dies irae” prefigurat, într-un punct culminant al operei. Părţile cu caracter liric nu 
lipsesc din arhitectura operei, cu precădere în ariile personajelor feminine (locasta). 
Totuşi pateticul şi tragicul sunt cele mai des întâlnite, realizate prin declamaţie și 
cadenţe incisive. 

Finalul, simetric cu începutul, îi surprinde pe cei doi eroi într-un tutti cu 
timpi dilataţi, sau chiar atemporal; Oreste apare delirând, cu obsesia crimei! şi 
căutând? (iertarea, liniștea sau pe Electra?), iar Oedip în dialog cu corul, fiecare 
repetând o promisiune ce nu va fi niciodată ținută: „Voi reveni”.5 

Referindu-se la opera sa Oedipe, George Enescu mărturisea, în celebrul 
interviu acordat lui Bernard Gavoty: „aceasta va fi desigur opera vieţii mele”. 
Muzicologul Octavian Lazăr Cosma va confirma, peste ani, cele afirmate: „Oedipe 
este centrul gravitațional al întregii sale creaţii” .4 

În mod analog, Doru Popovici aprecia, că opera lui Cornel Ţăranu, Oreste 
& Oedipe, „lucrare post-expresionistă”, ... „constituie punctul culminant al muzicii 
sale”.5 Recunoaşterea și aprecierea din partea publicului şi a criticii au fost 
confirmate prin nominalizarea operei în cadrul Premiilor Naţionale pentru Arte, la 
categoria Muzică, şi premiul acordat compozitorului, la 22 mai 2008,de Guvernul 
României. 


1Sons devenus chair la rese de la gorge, cordes vocales comme charpes de soie („Sunete devenite dragi, 
horcăitul, corzile vocale ca mătasea sfâșiată”). 

2Nuit couchée dans la nuit je te cherche („Noapte culcată pe noapte, eu te caut”). 

3,Je reviendrai”. 

4 Octavian Lazăr Cosma, op.cit., p. 312. 

5 Doru Popovici, Cornel Ţăranu - 70!, în revista „Muzica”, nr. 2/2004, p. 134. 

